અમદાવાદ ખાતે રહેતી એક સગીરાના પ્રેમમાં પડેલા ધોળકા તાલુકાના રહીશ એક અાધેડે પોતાની પ્રે‌િમકા સાથે ભાવનગર-બાંદ્રા ટ્રેન નીચે ઝંપલાવી સજોડે અાત્મહત્યા કરી લેતાં અા ઘટનાએ ભારે ચકચાર જગાવી છે. અા અંગેની વિગત એવી છે કે ધોળકા તાલુકાના ભુરખી ગામે રહેતા જેસિંગ મોહન ભરવાડ નામના અાધેડને અમદાવાદ ખાતે રહેતી તેની જ કોમની સગીરા સાથે અાંખ મળી ગઈ હતી અને બંને અવારનવાર છાના ખૂણે મળતાં હતાં. જેસિંગ પરિણીત અને બે સંતાનોનો પિતા હોઇ સગીરા સાથે લગ્ન કરી શકે એમ ન હોવાથી અા બંનેએ સાથે જીવી શકીએ નહીં તો સાથે મરવાનો મનસૂબો ઘડ્યો હતો અને બંને જણાએ ભાવનગર-બાંદ્રા ટ્રેન નીચે લીંબડી નજીક એકબીજાના હાથમાં હાથ પરોવી પડતું મૂકી જીવન ટૂંકાવી નાખ્યું હતું. પોલીસે અા અંગે ગુનો દાખલ કરી તપાસ હાથ ધરી છે.